KINNITATUD

23.11.2022 käskkirjaga nr 2-1/97-4

Lisa 1

**ERAPOOLETUSE JA SÕLTUMATUSE DEKLARATSIOON**

1. Mina, Piret Lilleväli,olen seirekomisjoni volitatud liikmena teadlik ja kinnitan, etmind on määratud täitma rahandusministri käskkirjas 23.11.2022 k nr 2-1/97-4 toodud seirekomisjoni (edaspidi komisjon) liikme ülesandeid.
2. Komisjoni liikmena saan aru huvide konflikti mõistest, milleks peetakse isiku ametikohustuste ja erahuvide vastuolu, kus erahuvid võivad mõjutada ametikohustuste täitmist. Seda olukorras, kus isikul või tema lähedasel on isiklik huvi otsuses või toimingus, mida ta ise peab tegema või mida ta saab mõjutada.
3. Komisjoni liikmena tegutsen komisjoni töös erapooletult ja sõltumatult ning ei avalda mistahes survet komisjoni tööga seotud asutustes ja organisatsioonides töötavatele isikutele äriliselt ega rahaliselt.
4. Komisjoni liikmena ma ei võta osa hääletamisest ega osale arutelude juures, kui arutatakse ja otsustatakse tegevuste või projektide üle, mille suhtes minu huvid on vastuolus (nt arutletavas teemas seotud osapool või olen otsustavas teemas/küsimuses tööalaselt seotud osapool).
5. Komisjoni liikmena olen kohustatud ennast taandama teema/küsimuse arutelust ja otsustamisest, kus olen:
   1. sõltuv osapoolest/projekti elluviijast, projektipartneritest või projekti taotluses nimetatud kasusaajatest (perekondlikud, omandi**-**, töö**-**, äri**-** või muud samaväärsed suhted taotlejaga või projektiga, mis võivad mõjutada sõltumatut suhtumist taotluse menetlusse või taotlejasse  või seada selle kahtluse alla) või projektist;
   2. lähisuguluses või hõimluses projekti ettevalmistajatega või projektimeeskonna liikmetega. Lähisugulasena käsitatakse vanavanemat, vanemat, venda, õde, last ja lapselast, lähihõimlasena abikaasat, tema vanemat, venda, õde ja last;
   3. võtnud vastu taotleja, toetuse saaja või projektipartnerite pakutavaid kingitusi või muid hüvesid, mis võivad mõjutada sõltumatut suhtumist nendesse või seada sõltumatust kahtluse alla;
   4. osalenud projekti ettevalmistamises või elluviimises (k.a lepingulises suhtes olevana);
   5. ettevõtjast toetuse saaja osanik või aktsionär või kuulun selle juhatuse või nõukogu koosseisu;  mittetulundus**-** ja muudest ühingutest toetuse saaja puhul toetuse saaja või selle projektipartneri juhatuse või nõukogu liige; kohalikust omavalitsusest toetuse saaja puhul omavalitsuse volikogu või valitsuse  liige.
6. Komisjoni liikme kohustuste täitmise ajal ja pärast liikmeks oleku aja lõppemist kohustun tähtajatult:
   1. kaitsma komisjoni käsutuses olevat avalikustamise piiranguga teavet ja dokumente, mida komisjoni töö tulemusel minule on teatavaks tehtud, ohutul ja konfidentsiaalsel viisil;
   2. mitte avaldama komisjoni töös arutatud auditi või sertifitseerimise üksikasju mis tahes süsteemi, meetodi, protsessi, idee, tehniliste omaduste, jooniste, lühiteabe ja dokumentide kohta, mis on seotud kolmandate osapooltega või mille avalikustamise kohustus ei tulene õigusaktist;
   3. mitte avaldama isikuandmeid, samuti taotleja või toetuse saaja varandusliku seisu, tehingute, toimingute, majandustegevuse, äri- ja ameti­saladuste ning omaniku- ja ärisuhete kohta, mis on mulle teatavaks saanud komisjoni töö käigus ja mille avalikustamise kohustus ei tulene õigusaktist.
7. Komisjoni liikmena vastutan eelnimetatud kohustuste igakordse täitmise eest ning olen teadlik ja nõus hüvitama kahju, mis võib kolmandatele isikutele tekkida minu hoolsuskohustuse rikkumise või süülise käitumise tagajärjel.

Kuupäev digiallkirjas

/allkirjastatud digitaalselt/